CELEX: C2005/193/03
Language: et
Date: 2005-08-06 00:00:00
Title: Euroopa Kohtu otsus (kolmas koda) 16. juuni 2005. aasta kohtuasjas C-125/02: Euroopa Parlament versus HDI International (Vahekohtuklausel — Kindlustuslepingud — Kindlustatud riski suurenemise aluste lõppemine — Kuritarvitamine — Lepinguline vastutus — Kahju hüvitamine)

6.8.2005   
            
            
               ET
            
            
               Euroopa Liidu Teataja
            
            
               C 193/2
            
         
      EUROOPA KOHTU OTSUS
   
   (kolmas koda)
   16. juuni 2005. aasta
   kohtuasjas C-125/02: Euroopa Parlament versus HDI International (1)
   
   (Vahekohtuklausel - Kindlustuslepingud - Kindlustatud riski suurenemise aluste lõppemine - Kuritarvitamine - Lepinguline vastutus - Kahju hüvitamine)
   (2005/C 193/03)
   Kohtumenetluse keel: prantsuse
   Kohtuasjas C-125/02: Euroopa Parlament (esindajad D. Petersheim, O. Caisou-Rousseau ja M. Ecker), v. HDI International (esindajad advokaadid J.-L. Fagnart ja L. Vael), mille esemeks on EÜ artikli 238 alusel esitatud 5. aprilli 2002. aasta hagi, tegi Euroopa Kohus (kolmas koda), koosseisus: koja esimees A. Rosas, kohtunikud R. Schintgen (ettekandja) ja K. Schiemann; kohtujurist P. Léger, kohtusekretär vanemametnik M. Múgica Arzamendi, 16. juunil 2005 otsuse, mille resolutiivosa on järgmine:
   
               1.
            
            
               Lepingu nr 5 013 347 garantiide lõpetamise puhul, millest HDI International teavitas Euroopa Parlamenti 30. oktoobril ning 13. ja 20. novembril 2001, on tegemist nende lepingute õigusvastase lõpetamisega.
            
         
               2.
            
            
               Seoses lepingu nr 5 013 347 õigusvastase lõpetamisega tuleb HDI International'il hüvitada Euroopa Parlamendile tekitatud kahju.
            
         
               3.
            
            
               HDI International'i poolt Euroopa Parlamendile tekitatud kahju hüvitamise summa 2002. aasta eest saadakse summa 389 291,73 eurot korrutamisel kindlustusmaksete protsendiga, mille HDI International oleks saanud kogusummast, mida Euroopa Parlament oleks pidanud tasuma kõigile neljale kaaskindlustajale seoses garantiidega 2002. aasta eest ning lahutades selliselt saadud tulemilt summa, mille institutsioon oleks pidanud tasuma HDI International'ile seoses varalise kahjuga Prantsusmaal asuvate varade puhul 2002. aasta eest.
            
         
               4.
            
            
               Summale, mida HDI International peab maksma Euroopa Parlamendile, kohaldatakse seaduslikku intressi alates 4. aprillist 2002.
            
         
               5.
            
            
               Mõista kohtukulud välja HDI International'ilt.
            
         
      (1)  EÜT C 144, 15.6.2002.